แนวโน้มดัชนีเช้าอ่อนตัว
นักวิเคราะห์ฯคาดตลาดหุ้นไทยเช้านี้น่าจะอ่อนตัว หลังราคาน้ำมันลงมาที่ระดับ 109 ดอลลาร์/บาร์เรล
18 เม.ย. 2554

นักวิเคราะห์ฯคาดตลาดหุ้นไทยเช้านี้น่าจะอ่อนตัว หลังราคาน้ำมันลงมาที่ระดับ 109 ดอลลาร์/บาร์เรล
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้มีโอกาสที่จะอ่อนตัว หลังราคาน้ำมันดิบในตลาดโลกลงมาที่ระดับ 109 ดอลลาร์/บาร์เรล แต่ทั้งนี้ก็ถือว่ายังทรงตัวในระดับสูง ประกอบกับถูกกดดันจากแนวโน้มการปรับขึ้นอัตราดอกเบี้ยของที่ประชุมคณะกรรมการนโยบายการเงิน(กนง.)ในวันพุธที่ 20 เม.ย. 
สำหรับผลประกอบการของกลุ่มแบงก์ที่จะเริ่มทยอยประกาศออกมาในช่วงนี้ คาดว่าจะออกมาดี แต่คงทำให้มีการ Sell on fact ออกมาเช่นกัน ขณะที่ตลาดหุ้นอื่นในภูมิภาคเช้านี้เคลื่อนไหวไม่เปลี่ยนแปลง พร้อมให้แนวรับ 1,068 จุด แนวต้าน 1,092 จุด
"ช่วงที่เราปิดทำการ ตลาดต่างประเทศเท่าที่ดูก็ยังไม่เห็นมีอะไรเปลี่ยนแปลง ช่วงนี้ก็ต้องติดตามเรื่องการเมืองให้มากขึ้น"นายเทิดศักดิ์ กล่าว